tomron87/hebrew-wikipedia-sentences-corpus huggingface dataset:
בכתב העת הייתה חלוקה ברורה למדורים, שכן הוא בלט במגוון תחומי סיקור ופרשנות: החל במאמרי מערכת, דרך ידיעות מהארץ ומחו"ל, כתבות על הקהילות היהודיות וסקירת עיתונות יהודית מחו"ל, וכלה במדורי ספרות ותרבות.
כמו כן כתב העת כלל מידע נרחב על אירועים מקומיים ובינלאומיים, ובפרט כאלה שהיו קשורים לתנועה הלאומית היהודית.
"האחווה" עיצב מחדש את מעמדם של היהודים ברומניה, עד כדי כך שלעיתים נאלצו האנטישמים המקומיים לחזור בהם מדעותיהם הקיצוניות נגד היהודים.
כתב העת לא חשש להגדיר את הבעיות בהן נתקלו היהודים ברומניה, ואף עודד את היהודים לפעילות משפטית, פוליטית ואזרחית.
כמו כן כתב העת חיזק את מעמדם של היהודים בכך שסיפק להם תחושה של שותפות מלאה בחיים הקהילתיים ברחבי העולם ובארץ ישראל.
כתב העת "האחווה" נאבק גם נגד המדיניות האנטי יהודית אשר בלטה בקרב מפלגות, ממשלות ואישים.
ב-1885, בעקבות מאמריו הפולמוסיים של כתב העת, גורשה מרומניה קבוצה של 12 עיתונאים יהודים, כולל מנהל כתב העת, אליאס שוורצפלד, שהואשמו בפעולות נגד המדינה.
אחת השאלות הגדולות שבהן עסק כתב העת הייתה שאלת העלייה לארץ ישראל.
הלאומיות היהודית במאה ה-19 הציעה שני פתרונות עיקריים.
האחד - יצירת אומה עברית חדשה, החיה בארץ האבות; והשני - הגשמת אוטונומיה תרבותית בתוך המדינות הזרות.
כותבי כתב העת תמכו בפתרון השני והתנגדו לעלייה לארץ באופן נחרץ, אף על פי שלא כל יהודי רומניה תמכו בדעה זאת.
אחד מעורכי כתב העת, אברהם גולדפן, שעמד בראשו, יצא הוא נגד כתב העת משום שהוא עצמו תמך בעלייה לארץ ישראל.
הוא הסתכסך בשל כך עם העורך יצחק אוירבך, שהתנגד לדעותיו.
אברהם גולדפן פוטר ממערכת כתב העת בשל כך, והקים כתב עת חדש בשם "המגן", אשר תמך בריש גלי בעלייה לארץ ישראל והתחרה בכתב העת "האחווה"
האח הגדול עונה 9 היא העונה התשיעית של תוכנית המציאות הישראלית "האח הגדול" והעונה הראשונה של התוכנית במצטבר שמשודרת ברשת 13. העונה שודרה החל מ-5 במאי 2018, הגמר נערך ב-1 בספטמבר 2018, שבסופו ניצח הדייר ישראל אוגלבו.
את העונה הנחו לירון ויצמן, אסי ישראלוף ועפר שכטר.
עם מעבר הפורמט לזכיינית רשת הוחלף יורם זק – "האח הגדול" (עורך התוכנית), באחות גדולה — רווית ליאור-מנדל, שינוי שמתבטא בקולה הנשי ובדרישה לפנות אל "האח הגדול" (היישות השולטת בבית) בלשון נקבה.
אולם, כעבור שלושה שבועות, החליטה לפרוש מתפקידה בעקבות הרייטינג הנמוך מול המתחרים מקשת 12 וגם בגלל סיבות אישיות, והוחלפה ברועי עוז.
עוז היה בעצמו "האח הגדול" בשלושת השבועות הראשונים של העונה הראשונה, בטרם זק ירש את תפקידו ותרם להצלחת התוכנית בישראל.
בזכיינית "רשת" הוחלט לפנות לכיוון בריא ולכן להפסיק להציג את טבק הסיגריות כמוקד חשוב בבית.
המתמודדים יעשנו בתאים קטנים אשר מתאימים לאדם אחד בלבד ולא יצולמו.
ההפקה הסבירה את הצעד ברצונה למנוע מלהפוך את הסיגריות למוקד עבור בני נוער הצופים בתוכנית ומהמתמודדים להתחיל לעשן מאחר שהשהות בבית היא סביב הסיגריות.
לאחר כניסת הדיירים החדשים (כמו כן כניסתם של אביבית ואדל) החליט האח הגדול לאפשר לדיירי הבית לעשן ברחבי החצר ולהכניס את הסיגריות לתקציב השבועי בטענה שדיירי הבית הוותיקים מבלים יותר מידי בחדרי העישון הסגורים.
לראשונה בתולדות "האח הגדול", אירוע הפתיחה חולק ליומיים רצופים - ביום הראשון נכנסו 10 דיירים, שנאמר להם כי לא ייכנסו עוד דיירים באותו ערב.
אולם, שאר הדיירים שטרם נכנסו - נכנסו ביום למחרת, והדיירים שכבר נכנסו שהו בסוויטה נפרדת בעת כניסת הדיירים הנוספים.
בנוסף, "דיירי היום הראשון" בחרו להעניק לאחד מ"דיירי היום השני" — לירון — חסינות כבר בהדחה הראשונה.
זוהי העונה הארוכה ביותר של התוכנית מאז החל שידורה בישראל — 120 ימים.
בכך נשבר השיא של העונה החמישית, שנמשכה 115 ימים.
בית האח הגדול בקריית התקשורת נווה אילן נהרס ונבנה מחדש.
הבית החדש תוכנן ועוצב על ידי האדריכל ערן בינדרמן.
הבית משתרע על פני 1000 מטר רבוע, חצר הבית בעונה גדולה יותר מהעונות הקודמות ומשתרעת על פני 500 מטרים נוספים.
בפתיחת התוכנית, נאמר כי בבית האח הגדול החדש מותקנות 60 מצלמות, ו-100 מיקרופונים, תקציב ועלות בניית בית האח הגדול בעונה 9 יפורסמו בהמשך.
רשימת 27 הדיירים שנכנסו לבית האח הגדול לפי סדר כניסתם (כולל הזמניים):
דיירים שנכנסו בכניסה הראשונה (ערב ראשון)
אליאב רחמים – בן 22, רווק, מקריית גת
לירז אסייג – בת 35, גרושה, מפתח תקווה
ישראל אוגלבו – בן 27, רווק, מתל אביב
מגי טביבי – בת 23, בזוגיות, מחולון
מירב ישראל – בת 38, נשואה +2, מנתניה
רועי קורנבלום – בן 23, רווק, מהוד השרון
מריה דומרק – בת 22, בזוגיות, מקריית אונו
טאי שרקי - בן 22, רווק, מהרצליה
שמס מרעי אבומוך – בת 35, נשואה +3, מבאקה אל-גרבייה
דיירים שנכנסו בכניסה הראשונה (ערב שני)
אינה סטיוארט – בת 32, רווקה, מתל אביב
סמואל חגאי – בן 35, גרוש, מניו יורק
אורלי יחזקאל – בת 58, נשואה +1, מבת ים
תומר רוטשילד – בן 25, בזוגיות, מתל אביב
לירון אופיר – בן 25, בזוגיות, מחיפה
סימה מיימון בכר – בת 42, נשואה +3, ממיאמי
אביבית בר זוהר – בת 36, רווקה, מתל אביב
אדל בספלוב – בת 25, בזוגיות, מתל אביב
אלי זרקה – בן 30, רווק, מקוסטה ריקה
דניאל גרינברג – בת 24, רווקה, ממיתר
משה "מושיקו" פסל – בן 28, בזוגיות, מגבעתיים
עמוס חלפון – בן 55, נשוי בשלישית +4, מנופך
בר סנדלר – בת 24, רווקה, מראשון לציון
נטע ברזני - בת 20, רווקה, מירושלים
לירון "טילטיל" אורפלי - בן 43, נשוי +2, מתל אביב
עמרי בן נתן - בן 32, רווק, מקריית אונו
משימה סודית – ביום ה-2, אילן והדיירים הוותיקים (שנכנסו ביום ה-1) היו צריכים לשכנע את הדיירים החדשים (שנכנסו ביום ה-2) שיש לו חוש שישי.
הדיירים החדשים עלו על אילן וגרמו לכישלון המשימה הסודית, שהביא לדיירים תקציב בסיסי כבר בשבוע הראשון.
משימת על חלל – ביום ה-13, בה הדיירים "הוטסו" בחללית אל עבר כוכב צדק, על מנת להקים את המושבה הישראלית הראשונה בכוכב, הנקראת "צדק ישראל".
במשימה זו נדרשו הדיירים למלא מטלות שונות הקשורות למשימה, כמו מניעת פלישות של עב"מים למושבה, וכן כוונון טמפרטורת החללית על מנת למנוע חימום יתר של החללית בכוכב.
המטלה המרכזית, שתמורתה יקבלו הדיירים תקציב מותרות, הייתה צילום קליפ מוזיקלי לשיר "ארץ ישראל שלי", כאשר דיירי הבית הוסיפו בתים משלהם לשיר, וקראו לו "צדק ישראל שלי".
כדי שיצליחו במשימה, הדיירים היו צריכים לקבל לפחות 20 אלף צופים שיצטרפו למושבה הישראלית באתר או ביישומון של "רשת".
ביום ה-19, הדיירים גילו כי יותר מ-20 אלף צופים הצטרפו למושבה הישראלית, ועל כך זכו בתקציב מותרות.
הממשל-אח – בליל היום ה-23, ימים ספורים לאחר כניסת האח הגדול החדש, הכריז האח הגדול על משימה חדשה שתשנה את חוקי הבית: הקמת ממשלה.
הדיירת שנבחרה על ידי הבית לראשות הממשלה הייתה שמס, שמינתה את לירז, סימה, לירון ורועי להיות שרי הממשלה, כאשר שאר הדיירים הוגדרו כאזרחי ה"מדינ-אח".
האזרחים צריכים לארוז כמה שיותר שקיות בוטנים כדי להפיל את הממשלה, שמחוקקת חוקים על מנת למנוע את הפלתה.
הדייר שיישאר לזמן הארוך ביותר בממשל-אח, יהיה חסין מהדחה.
דייר שייבחר לראשות הממשלה על חשבון הקודם, ימנה חברים חדשים.
במשימה התארחו הזמר מאור אדרי, שהופיע בערב תרבות שאורגן לאזרחים על ידי הממשל-אח בראשותה של מגי, וחברת הכנסת השש עשרה ואשת העסקים פנינה רוזנבלום שהתארחה בישיבת הממשל-אח בראשותו של אליאב.
מספר השקיות שהדיירים היו צריכים לארוז בשביל תקציב מותרות היה 75 שקיות, מספר שאותו צלחו הדיירים, ועל כך זכו בתקציב מותרות.
כדורגל בגובה – ביום ה-31, המשימה שקיבלו דיירי הבית הייתה משימת כדורגל, לכבוד המשחק של נבחרת ישראל נגד נבחרת ארגנטינה ב-9 ביוני (שבוטל בסופו של דבר).
על הדיירים היה להבקיע גול, על מגרש בגובה של יותר מ-100 מטרים.
בפעם הראשונה מזה שנים ב"אח הגדול", הבית חולק לשני תקציבים.
כל אחד מהדיירים היה צריך לבחור עבור מי להבקיע שער.
אם דייר יצליח, דייר אחר שנבחר על ידו יזכה בתקציב מותרות.
אם לא, הדייר הנבחר יסתפק בתקציב בסיסי.
הדיירים שלא נבחרו יסתפקו גם כן בתקציב בסיסי.
לכל אחד מהדיירים יש שני ניסיונות להבקיע שער, כשלאחר מכן יקפצו מהמגרש הגבוה.
לאחר המשימה, הדיירים קיבלו צמידים בצבעים על מנת להדגיש להם באילו מוצרים מותר להם להשתמש: דיירי המותרות סומנו בצהוב, ואילו דיירי התקציב הבסיסי סומנו באדום.
קנדי-לנד – ביום ה-37, יצאה לדרך משימת הממתקים, בה ישראל ומריה, שנקראו "עמי ותמי" במשימה, "נעלמו" מהבית, כלומר נתקעו בבקתה.
למעשה, הם היו צריכים להכין מאפים מסוימים כדי להצליח במשימה.
שאר דיירי הבית היו צריכים למצוא גולות זהב בנהר שוקולד, כך שישראל ומריה יקבלו את הקוד ליציאה מהבקתה בה שהו.
במהלך המשימה, מגי ואליאב רימו במשימה, וגרמו להכשלת המשימה באופן מיידי, שהביאה לדיירים את התקציב הבסיסי.
שבוע ההחלפה – ביום ה-43, נכנסו חמישה דיירים חדשים אל בית "האח הגדול" - אביבית, נטע, עמרי, אדל וטילטיל - כולם פליטי ריאליטי מוכרים - כדיירים זמניים, לראשונה בתולדות "האח".
הם יכולים להעמיד כל אחד דייר ותיק להחלפה.
רק הקהל בבית יכול להכריע לגבי כל אחד מהחדשים מי יישאר בבית "האח הגדול" - הדייר החדש או הדייר הוותיק שהחדש העמיד.
זוהי גם משימה סודית שאף אחד מהדיירים (למעט הזמניים) לא ידע עליו.
הדיירים ש"הוחלפו" - אליאב (על ידי אביבית), תומר (אדל) וישראל (עמרי) - הועברו לסוויטה סודית שם שהו עד סוף המשימה הסודית, בו נחשפה המשימה לדיירים הוותיקים.
בסיום המשימה כל הדיירים הזמניים יצאו מהבית ביום ה-50.
המשימה הספונטנית – ביום ה-51, הדיירים היו צריכים לקבל הצעות ספונטניות מהאח הגדול ולעשותן.
על כל הצעה ספונטנית שבוצעה על ידי דייר/ת נוספה נקודה (במקרים מסוימים נוספו אף יותר מנקודה).
ניתן להוסיף כי ההצעות חולקו לשני סוגים - הצעה בפני כל הדיירים בסלון והצעה בפני דייר/ת בחדר האח - כאשר בהצעה בסלון, הדייר שלוקח על עצמו את ההצעה ילחץ על הכפתור שבסלון.
בין ההצעות הספונטניות ניתן למנות הצעות אלו: העמדה להדחה באופן פומבי (ישראל ניצל את ההצעה והעמיד את לירז ורועי לעיניי כל הדיירים), ויתור על המזוודה לטובת תחפושות חלופיות (רועי), מיזוג שני דיירים על ידי אזיקים (לירז וסימה) ועוד.
חלק מהצעות סורבו, בין היתר על ידי אליאב שלא רצה למסור את התמונה של משפחתו לאח הגדול.
הדיירים היו צריכים לצבור מספר נקודות מסוים כדי להגיע למספר הנתון במעטפה שהייתה בקופסת זכוכית, אך למעשה השיגו פחות נקודות מהנדרש במעטפה, מה שהביא לכישלון המשימה והסתפקות הדיירים בתקציב בסיסי בלבד.
משימת האקסים – ביום ה-61, נכנסו שבעה דיירים חדשים, ביניהם עמוס, שקיבל משימה סודית, בשיתוף עם מירב - להעמיד פנים שהם אקסים, שלא התראו 18 שנים.
במהלך המשימה, נכנס גם בעלה האמיתי של מירב, אייל, והיא נפגשה איתו בחדר האח.
בסוף המשימה, האח הגדול כינס את דייריו וחשף את המשימה הסודית.
מאחר ששאר הדיירים לא חשפו את המשימה הסודית בחדר האח, כל הדיירים יזכו לקבל מסר מהבית - כאשר מירב תוכל לבחור דייר או דיירת שיפגשו את יקיריהם פנים מול פנים.
עמוס, שהצליח במשימתו, קיבל חסינות לשבוע נוסף.
בית הלייקים – ביום ה-66, החלה משימה חדשה שבה דיירי הבית דירגו כל אחד מהם בציון של 1 עד 10. כל אחד מהדיירים נקרא בשם חדש על פי הציון הממוצע שקיבל.
ברחבי הבית (ואף בחדר האח, שם הוצבו כיסאות בגדלים שונים) הוצבו שלטים שמראים למי מותר ולמי אסור לשהות באזור המסוים - לדוגמה, כשמופיע שלט עם ציון 4.0 וחץ למעלה, כל מי שמדורג בציון של 4.0 ומעלה - יכול להשתמש באזור זה.
אם כל מי שלא מדורג על פי השלט משתמש באזור - יצבור פסילה במשימה.
בעוד הדיירים המדורגים גבוה זכו להטבות, הדיירים המדורגים נמוך "זכו" לתנאים בסיסיים יותר, כמו שימוש בשירותים כימיים ואכילת פתיתים בלבד.
במהלך המשימה, הדיירים המדורגים נמוך קיבלו אתגר - "מסחטת הלייקים" - בה התבקשו לשכנע את שאר דיירי הבית ואת הצופים להעלות את הציון ביום שלמחרת.
כמו כן, הדיירים המדורגים בציון 4.0 ומטה (כולל) קיבלו כלל נוסף למשימה: בהישמע צליל מסוים צריכים להיעמד במקום מבלי לזוז עד שהצליל יושמע שוב.
אם לא עמדו במשימה - נקנסו.
חלק מהדיירים זכו למסרים מהבית במשימה זו, בעקבות ההצלחה של המשימה הסודית של מירב ועמוס, כאשר סימה זכתה למפגש פנים מול פנים עם אמה בחדר האח.
בסוף המשימה, לאחר שהוסיפו בונוסים של 1,500 ש"ח לתקציב בעזרת משימות בונוס, וצברו את מספר הפסילות המתבקש - 30 פסילות - זכו הדיירים בתקציב מותרות.
המשימה מבוססת על פרק מהסדרה "מראה שחורה".
גן אחוש – ביום ה-73, הדיירים חזרו לימיהם כילדי הגן, הפעם כילדי "גן אחוש".
לכל אחד מהדיירים הוצבה תמונת ילדות על קיר תמונות הדיירים, כמו כן לדיירים ניתנו שמות כינוי, לדוגמה: מירב נקראה מרי, אלי נקרא ליקו, עמוס נקרא מוֹסי וכן הלאה.
בעוד אליאב קיבל בובת דובי ענקית (הוא קרא לה "שלום") והיה צריך להסתובב איתה כל ימי המשימה, מירב ואדל היו צריכות להתמודד עם ה"עובדה" שאדל היא חברה דמיונית של מירב, ולכן האח והדיירים (חוץ ממירב) התעלמו מקיומה של אדל.
כמו כן, אביבית ודניאל מונו להיות הסייעות של האח וכונו "אביבה" ו"דניאלה".
הן היו צריכות בין היתר להאכיל את הדיירים, ללוות אותם לשירותים, ואף להשכיב אותם לישון שנת צהריים.
במהלך המשימה נוספו אתגרים שהוסיפו כסף נוסף לתקציב השבועי, כמו משימת דוקים ענקית ומשימת פאזל, כשכל אחת מהן הוסיפה 500 שקלים לתקציב.
בנוסף, נכנסו שרהל'ה שרון ואף כוכבת הילדים מיכל מוכתר ("מיקי") כדי להפעיל את הדיירים ולשמחם.
בסוף המשימה, לאחר שסיימו את כל המטלות והצטלמו לתמונת מחזור, הדיירים גילו כי כשלו במשימה והסתפקו בתקציב בסיסי, אך מכיוון שזכו בשלושה משחקי ילדות - קיבלו הדיירים תקציב מוצלח של 1,500 שקלים ועוד 100 שקלים לשימושו האישי של רועי.
משימה מסביב לעולם: במשך שבועיים התקיימה משימה גדולה בה הדיירים "טסו מסביב לעולם" כדי לבצע משימות שונות ביעד בו נחתו.
איראן: בבוקר היום ה-81, פחות מ-24 שעות לאחר העזיבה של תומר את הבית בעקבות עבירות על חוקָיו, האח הגדול העיר את הדיירים בשעה מוקדמת מהרגיל, והודיע להם שהם עומדים לטוס ליעד לא ידוע בעולם - שהתברר בהמשך כטהראן, איראן - והם צריכים להתארגן לטיסה.
הדיירים הופתעו לגלות את אורלי, שהודחה ביום ה-40, בסרט ההדרכה של הטיסה.
כחצי שעה לפני הנחיתה, האח הגדול הודיע לדיירים על היעד וכי הם יצטרכו לשמש כסוכנים חשאיים שלו, כשמטרתם של הסוכנים היא להציל את ישראל מאיום הגרעין האיראני.
בנוסף למשימה זו נוספו חוקים חדשים המיועדים לדיירות, אשר נקראו "חוקי המוסר של איראן" - אשר הדגישו את הצניעות הכבדה שהנשים חייבות להפגין בעודן באיראן.
ניתן לציין כי בין החוקים נכתב כי אסור להזכיר את שמה של ישראל, שכונתה "המדינה ההיא", ובשל כך - הדייר ישראל היה צריך להיקרא בשם אחר שמזוהה איתו, כמו שם המשפחה שלו.
במסגרת משימה זו, האח הגדול העניק לדיירים תקציב מותרות לרגל הנסיעה לאיראן - אך הזהיר אותם כי תקציב זה עלול להיות בסיסי אם הדיירות (והדיירים) יעברו על חוקי המוסר ויגררו קנסות כבדים יותר.
כדי להצליח במשימה ולזכות בתקציב מותרות, בכך שכל עבירות המוסר יימחקו, על הדיירים, כאמור, להסיר את איום הגרעין האיראני על ישראל.
בשל כך, הם הצטרכו להיכנס לארכיון הסודות האיראני באמצעות קוד, שהשתנה בכל פעם כשנפתחה הדלת.
את הקודים עצמם הדיירים ישיגו דרך משימות ביון שונות.
המשימה הראשונה הייתה לנשות הבית - להכין ארוחה מסורתית: גונדי ואורז פרסי, כאשר באורז חבוי קוד שיעזור לדיירים להיכנס לארכיון הסודות.
בזמן משימתן של הנשים, הגברים הפכו לרוכלים בשוק האיראני, ובשל כך היו צריכים ללמוד לדבר בפרסית.
משימת האורז הושלמה בהצלחה כאשר הנשים מצאו את כל הספרות לקוד לארכיון, והן היו צריכות לקחת שני דיסקים, שבכל אחד מהם נשאלה שאלה.
הדיירים צדקו בשתי השאלות הראשונות, וזכו בשתי אותיות שתרכיבנה סיסמה לפיצוץ הכור האיראני.
לקראת הערב הגברים התחילו לנהל את השוק, כאשר הנשים לא הורשו להיכנס לשוק עד השעה 21:00, ועד אז גילו כי לצד אנשים אקראיים וניצבים, גם בני משפחה של הדיירות נכנסו לשוק, והן לא יכלו לצאת אל השוק כדי לדבר איתם.
הגברים קיבלו מהם שטרות, ובהם המספרים של הקוד הבא לארכיון.
הדיירים צדקו רק בשאלה אחת מהשתיים שנשאלו בשני הדיסקים הנוספים, וקיבלו אות שלישית בלבד.
מאוחר יותר, האח הגדול הטיל על הדיירים מטלה חדשה: הגברים ייצאו לעבוד בנפט, ובעבודה זו יתבקשו למלא 12 חביות נפט, כאשר על כל אחת מהן מופיעה תמונה של דייר אחר.
כשהחבית הראשונה שתתמלא - הדייר שתמונתו מופיעה על החבית יזכה בפרס: טיסה זוגית מחוץ לישראל לאחר היציאה מהבית.
החבית שהתמלאה ראשונה הייתה של מירב - והיא זכתה בפרס.
בצהריים התבקשו הנשים לנקות שטיחים פרסיים מלוכלכים, בעוד הגברים המשיכו לשאוב נפט לתוך החביות.
הנשים גילו כי בכל שטיח שניקו יש אות, ומהאותיות שמצאו הרכיבו את המילה "כורכום", ובכורכום שהיה בשוק - מצאו הדיירים את הקוד הנוסף לארכיון.
הדיירים הצליחו בשתי השאלות הנוספות ועד אז החזיקו בחמש אותיות בסך הכל.
בהמשך, אדל נכנסה לחדר האח וקיבלה משימה סודית - עליה לגרום לכל נשות הבית לבצע מרד בחוקי המוסר האיראניים על ידי הורדת המטפחות והנפתן לעיני הגברים.
אם תצליח, הדיירים יזכו בעוד 500 שקלים לתקציב.
אם לא, 500 שקלים יירדו מהתקציב.
מרד הנשים הצליח והדיירים זכו בעוד 500 שקלים לכל תקציב שיזכו בו בסוף המשימה, אך למרות המרד והתמיכה של הגברים, העובדה שהמרד היה חלק ממשימה סודית גרמה לפיצוץ בין הדיירים, הגברים והנשים.
בהמשך התגלה כי הדיירים אספו שמונה מתוך עשר אותיות שמרכיבות שתי מילים שהן קוד.
את הקוד עצמו בחרו "האיראנים" בהשראת אחד מדיירי הבית.
הדיירים עלו על הקוד, שנקרא "קרקס טהראנו", בהשראת הציטוט "קרקס מדראנו" של מירב.
הדיירים צלחו את המשימה השבועית וזכו בתקציב מותרות בתוספת של 500 שקלים מהמשימה הסודית של אדל.
זנזיבר: בבוקר היום ה-84, לאחר סיום המשימה האיראנית והדחתו של מושיקו שקרתה יומיים קודם לכן, האח הגדול הודיע לדיירים - שוב בשעה מוקדמת - כי הם עומדים לטוס ליעד נוסף עם "ביג בראדר איירליינס" (Big Brother Airlines).
הדיירים נחתו בזנזיבר והשתחררו לזמן מה מהמשימות בצורה רגועה.
ביום ה-86, בשעה 21:50, אחרי יומיים של רוגע בזנזיבר, האח הגדול הודיע לדיירים כי הם יטוסו שוב ליעד לא ידוע.
הדיירים עלו לטיסה וראו את פרק הבכורה של עונת הבנות של "אף פעם לא מאוחר", שמשודרת ברשת 13.
קוריאה: בבוקר היום ה-87, בעודם על המטוס, נודעו 11 הדיירים כי הם נוחתים בקוריאה.
למעשה, שישה מהם נוחתים בצפון, וחמישה בדרום.
דיירי הצפון היו אדל, אלי, ישראל, מירב, מריה ועמוס; דיירי הדרום היו אביבית, אליאב, דניאל, סימה ורועי.
בכל אחת מהמדינות הדיירים היו צריכים לעמוד בחוקי הצפון וחוקי הדרום, כאשר אי עמידה בחוקים תגרור פסילה שתוריד 50 שקלים מהתקציב.
ע"פ חוקי הצפון, אסור להתלונן, לשאול שאלות או להגיד "חיים שלי".
אלי ודניאל, שהיו בשני צדי המפה, קיבלו משימה סודית, שתוסיף 500 שקלים ואם יצליחו: דניאל למעשה לא נולדה בדרום קוריאה, אלא בצפון.
"אחיה הגדול" אלי הבריח אותה לשם ונשאר בצפון.
מכיוון שאלי דואג לדניאל כל כך - בכל שיישמע צליל של כינור, אלי יצטרך לצעוק לדניאל "דניאל איפה את?" ודניאל תצטרך לענות לו איפה היא.
בכל ערב אלי ודניאל ייפגשו ליד הפרצה בחומה, ודניאל תוכל להעביר לאלי מזון, בלי ששאר דיירי הדרום יידעו על כך.
אלי יוכל לחלוק את המזון עם דיירי הצפון.
המשימה הראשונה של דיירי הצפון הייתה לאכול את כל הבצלים, לכאורה תפוחים טעימים, כאשר אם לא יאכלו את כל הבצלים, ייקנסו בעשר פסילות – 500 שקלים לפח.
הצפוניים התלוננו ושאלו שאלות, ובסופו של דבר כשלו וצברו עשר פסילות.
אדל ומירב, שצברו מעל לשלוש פסילות, נשלחו לחדר העינויים, שם נאלצו לסבול כחצי שעה של "באקה באקום באי" מהשיר "Toy".
בסוף העינוי האח אסר עליהן לספר על מה שקרה בחדר.
בהמשך המשימה, דיירי הצפון קיבלו גזרה אופנתית: נעלי עקב.
בצד השני, אליאב ואביבית עשו את הוולוגים הראשונים וצלחו את רף 1,000 הלייקים.
המשימה הבאה שקיבלו דיירי הצפון הייתה להביא את הירח ל"קים", ומירב נבחרה להיות זו שתביא את הירח, כאשר במשימה זו היא הצליחה.
ביום ה-89, לאחר יומיים בקוריאה, הדיירים גילו במשדר החי כי הם טסים מקוריאה, אבל לדאבונם, כשהאח הגדול הודיע להם שמזג האוויר יהיה הפכפך בטיסה, הוא צדק תרתי משמע: הדיירים, שנשארו בקוריאה, מחליפים תפקידים - דיירי הצפון יעברו לדרום ודיירי הדרום יעברו לצפון.
ביום למחרת, דיירי הצפון קיבלו הודעה כי ל"קים הגדול" נתקעה הזרת ברגל של השולחן באותו בוקר, ולכן כאות הזדהות איתו הוכרז "יום הבאסה", בו לדיירים אסור לצחוק או לחייך.
כל צחוק או חיוך יביא לפסילה.
בינתיים בדרום, ישראל ואלי החליפו את סימה ורועי בתפקידם.
עוד באותו היום, הדיירים סוף סוף טסו מקוריאה וחזרו לישראל, ובכך סיימו את המשימה מסביב לעולם, אחרי תשעה ימים.
התקציב השבועי שקיבלו במשימה היה 1,500 שקלים בלבד, אחרי ניכוי פסילות וקנסות.
הרשג"ד הגדול – ביום ה-100, האח הגדול החליט להכניס את הדיירים לאווירה קיצית לא שגרתית, בדמות מחנה קיץ, בו יהיו חניכים של תנועת הנוער של "הרשג"ד הגדול" — "שבט אחים".
הדיירים היו צריכים להצדיע באגרוף וזרת שזזה מצד לצד, ולשיר את ההמנון של התנועה.
החניך התורן, אליאב, נדרש להעלות את הדגל בכל פעם שנשמעת תרועת חצוצרה.
בהמשך היום, האח הגדול החליט לפנק בצ'ופרים, אך הודיע להם שכדי להשיג את הצ'ופרים, עליהם לקלוע למטרה באמצעות חץ וקשת.
לכל חצי מעגל במטרה היה מספר וצבע שונים, אשר תואמים את הקופסה עם אותם מספר וצבע ושם הצ'ופר.
לדוגמה: אם הדייר קולע ב-2 ירוק, הדיירים יקבלו את מה שנמצא בקופסה ירוקה מס' 2 — מרשמלו.
ביום למחרת, הדיירים התחלקו לקבוצות, שבראש כל קבוצה עמדו ישראל ואליאב.
בקבוצה של אליאב היו מירב, מריה ודניאל, ובקבוצה של ישראל היו אביבית, רועי ואדל.
הקבוצות התחרו במגוון פעילויות, כשהראשונה שבהן הייתה משיכת חבל.
השנייה הייתה מרוץ סנדות, והשלישית הייתה טריוויה.
הקבוצה של ישראל ניצחה בכל הפעילויות שהיו.
בסופו של דבר, המשימה הסתיימה בנגינה אחרונה של ההמנון, והדיירים חזרו לבית.
בלילה, אביבית, ישראל, אדל ורועי נשלחו להביא את המוצרים שירכשו בתקציב מותרות, הפעם מחוץ לבית — בדומה לעונה החמישית של התוכנית, הארבעה נסעו לסופרמרקט במקום לא ידוע.
הם זכו ב-1,400 שניות בטריוויה שכללה מספר שניות על כל משבצת, מה שהקנה להם 29 דקות.
הארבעה התחלקו לזוגות, וכל זוג היה צריך לרכוש את המוצרים תוך 14 דקות וחצי.
בית החיות – ביום ה-108, הדיירים קיבלו משימה חדשה, בה יתנהגו על פי החיות שהותאמו לכל אחד מהם.
כל אחד מהדיירים קיבל חיה על פי תכונותיו, ומי שבחרו להם את החיות הם מודחי העונה.
אביבית נבחרה להיות הטווס (חיה גאוותנית וראוותנית), ועליה היה לדבר על עצמה בגוף שלישי ולערוך סדרת הרצאות, כשכל אחת מההרצאות הייתה על תכונה נפלאה אחרת שלה.
רועי נבחר להיות בת יענה (כזו שנמנעת מעימותים), ועליו היה איסור להשתמש במילים "לדעתי", "אני", "חושב", "כן" ו"לא", אחרת היה צובר פסילה.
מריה נבחרה להיות העצלן (חיה שנוהגת לא לזוז מהמקום הבטוח שלה), ועליה היה לרבוץ בערסל ולא לאכול, לשתות או לזוז ממקום למקום.
מריה יכלה להשתמש בפעמון, בתקווה שאחד מהדיירים יבוא לעזרתה.
מירב נבחרה להיות השור (חיה חזקה אך גם עצבנית ועקשנית), ועליה היה אסור להיות רגועה אך כן לדבר בצעקות.
אליאב נבחר להיות הפינגווין (חיה נאמנה ואכפתית), ועליו היה לדוג כמה שיותר דגים בזמן מוגבל, בקוטב הצפוני (חדר המשימות).
על כל דג שידוג יקבלו הדיירים חמישה שקלים לתקציב השבועי.
אליאב דג 61 דגים תוך 2 דקות, ועל כך קיבל 305 שקלים.
ישראל נבחר להיות האריה (חזק, שאפתן ומנהיג), ועליו להיות מנהיג החיות – כשהוא אוכל, שותה או יישן, על הדיירים לנהוג כמוהו, וכשהוא יפסיק, הדיירים חייבים להפסיק כמוהו.
אדל נבחרה להיות השועל (חיה ערמומית), ועליה היה להיות "זנב לאריות", כמו במשפט הידוע ("ראש לשועלים, זנב לאריות") – בכל פעם שתישמע שאגת אריה, אדל תצטרך לתפוס את זנבו של ישראל, ולעזוב ברגע שתישמע שאגה נוספת.
האח הגדול סיפר לדיירים כי יש כלוב ובתוכו המעטפה עם מספר הפסילות המותר במשימה.
אם יעמדו במספר הפסילות — יקבלו תקציב מותרות, ולא — תקציב בסיסי בלבד.
בהמשך, אדל קיבלה משימה סודית — עליה היה לזמן כל אחד מהדיירים ולגרום לכל אחד מהם להגיד משפט שאינו מתקבל על הדעת.
הפרס למשימה זו — תוספת 300 שקלים לתקציב.
במהלך המשימה, נכנסו לבית המודחים אלי, סימה, מגי, דניאל, אורלי, לירז ותמי והתבקשו להסביר את הבחירות שלהם.
ביום למחרת, ישראל האריה נבחר להרכיב את חמישיית הגמר (הכוללת אותו) שלו בפני הדיירים.
על הדיירים שיבחר יהיו השלכות.
ישראל בחר את מירב, רועי, מריה ואביבית לגמר, והם הצטלמו לתמונת "חמישיית הגמר המסורתית".
מאוחר יותר, "חמישיית הגמר" הוזמנה לצאת למסיבת בשרים בחצר, שם יכלו להעביר שירים בלחיצת כפתור.
אליאב ואדל, שלא נבחרו, נשלחו אל "הקוטב הצפוני" וגם הם התכבדו במטעמים, אבל הם קיבלו משימה — עליהם היה להשאיר את הטמפרטורה בחדר בדיוק על 17 מעלות.
אם יצליחו לגלות מה גורם לשינוי הטמפרטורה בחדר, יקבלו תוספת 300 שקלים לתקציב ויוכלו להצטרף למסיבה בחצר.
מסתבר שאלה לא היו המטעמים שגרמו לשינוי, אלא דווקא מה שקרה בחוץ — בכל פעם שהכפתור במסיבה בחצר נלחץ — הטמפרטורה עלתה ל-27 מעלות.
אליאב ואדל הצליחו לעלות על כך, הוסיפו 300 שקלים לתקציב והצטרפו למסיבה בחצר.
בהמשך, לאליאב הפינגווין הוצב אולטימטום, להתקשר אל אחד מבני משפחתו במחיר של 305 שקלים — הסכום שהשיג במשימת הדגים, או לקבל פי שניים מהכסף לתקציב (610 שקלים).
בסופו של דבר, אליאב בחר להתקשר לאחותו.
משימת הגמר – ביום ה-114, חמישיית הגמר — אביבית, אליאב, ישראל, מירב ומריה — קיבלו משימה להתחיל בקמפיין לקראת הגמר, בו כל אחד מהם יקבל 15 דקות לשכנע את הצופים, בשידור חי בפייסבוק, למה לדעתם הם ראויים לזכות ב"אח הגדול".
בהמשך היום, כל אחד מהחמישייה התבקש לבחור קטע וידאו אחד מהבית שמייצג אותו, והקטע הנבחר יעלה בפייסבוק של התוכנית.
בנוסף, הגיע גם כתב הבידור והרכילות של "ישראל היום", ערן סויסה, כדי לראיין את הדיירים לראיונות שהתפרסמו באתר העיתון, יומיים לפני הגמר.
ביום למחרת, הדיירים התבקשו כל אחד לצייר דיוקן בעזרת כל מיני דברים שהיו, כגון פחם, לק ואפילו גלידות.
במהלך השבוע, הדיירים הצטלמו גם עם הזמרת דיקלה לקליפ הגמר.
יומיים לפני הגמר, ביום ה-118, כל אחד מהפיינליסטים נפגש עם דייר שממנו רוצה לבקש סליחה, ודייר אחר שלו רוצה לומר תודה.
לראשונה באופן קבוע בתוכנית, אחד מדיירי הבית נבחר לראשות הבית על ידי הדיירים.
ראש הבית מקבל חסינות מהדחה וצריך להכניס דייר לרשימת ההדחה באופן פומבי.
שינוי זה דומה לפורמט האמריקאי, בו ישנן משימות שהפרס שלהן הוא ראשות הבית, כאשר המנצח מעמיד להדחה שני דיירים.
השימוש בתוספת הזו התקיים רק פעם אחת, וגם בפעם הזו החסינות נלקחה מראש הבית באותה העת, מגי.
במהלך השבועות הרעיון הוזנח על ידי הפקת התוכנית.
האחווה הוא שמו של סרט מלחמה רוסי בבימויו של פאבל לונגין, המוקדש לנסיגת הכוחות הסובייטים מאפגניסטן בשלב האחרון של המלחמה באפגניסטן.
תחילה תאריך השחרור לאקרנים ברוסיה הוכרז במקור ל-6 בדצמבר 2018, אך לאחר מכן הוא נדחה לחצי שנה ל-9 במאי 2019 אך תאריך יציאתו נדחה שוב פעם, ל-10 במאי, עקב חילוקי דעות באשר לעיתוי צאת הסרט ביום הניצחון.
שנת 1988. מלחמת אפגניסטן מגיעה לקצה, אבל כדי לחזור הביתה על החיילים לעבור בשטח הנמצא בשליטת המוג'הדין.
לייטננט וסילי ז'לזניאקוב מוביל את חייליו במעבר צפוף הנמצא בשליטת כנופיה צמאת דם אלא שהוא ייאלץ להיכנע בפני מנהיגי הכנופיה על מנת להציל את חיי חייליו.
הסרט מתבסס על זיכרונותיהם של קציני מודיעין בכירים בסוכנות הביון הרוסית.
הסרט מבוסס על אירועים הקשורים למבצע פינויה של חטיבת הרובאים הממונעת ה-108 ממישור צ'ריקר אל מעבר סאלאנג.
בחודש מאי 2016, דיבר לונגין על הסרט באירוע גיוס כספים של קרן הקולנוע הרוסי באומרו: "הנושא המרכזי של הסרט הוא להפשיט את הגבורה, כמו בסרט "הם נלחמו למען המולדת".
צופים יראו כיצד מתוך קרבות המלחמה הקשים נולד משהו הירואי, ידידות ועולות שאלות מוסריות גדולות מאוד".
לונגין גם ציין כי הסרט לא יהיה דומה לעבודתו הקודמת: "אני תמיד משנה ז'אנרים, והפעם החלטתי לצלם דרמה צבאית עם אלמנטים של קומדיה.
זה תמיד קורה במלחמה: בזמנים קשים אנשים מנסים נפשית להקל על חייך באמצעות צחוק"..
בתחילה הונח כי בנו של הבמאי אלכסנדר לונגין יביים ושהסרט יצולם בטג'יקיסטן.
בשל המצב הבלתי יציב באפגניסטן הסרט צולם בדאגסטן, טג'יקיסטן וקירגיזסטן.
הצילומים הושלמו באוקטובר 2017 ובמהלכם הובא ציוד צבאי אמיתי לצורך סצנות הקרב.
בפברואר 2018 הסרט הוצג בפסטיבל הסרטים בברלין, בו חתם לונגין על חוזה עם חברת לוקו פילמס הצרפתית, שתעסוק בהפצה הבינלאומית.
קדימון הסרט הראשון הופץ בפברואר 2019.
האח הגדול עונה 10 היא העונה העשירית של תוכנית המציאות הישראלית "האח הגדול", והעונה השלישית (כולל עונות ה-VIP) של התוכנית במצטבר שמשודרת ברשת 13. העונה שודרה החל מ-1 בינואר 2020. הגמר נערך ב-4 באפריל, ובסופו ניצחה הדיירת תקוה גדעון.
בדומה לשאר העונות, גם הפעם מבנה הבית השתנה כולו, בנוסף לכניסה.
המאפיין הייחודי בבית הוא המיטה הגדולה בחדר השינה, שהיא גם המיטה היחידה בחדר.
זוהי העונה הרגילה הראשונה בה מנחה לירון ויצמן עם גיא זו-ארץ, לאחר שהם הנחו יחד את עונת ה-VIP השלישית, ולאחר פרישתם של אסי ישראלוף ועפר שכטר, שהוחלפו על ידי זו-ארץ, אחרי עונה אחת בלבד (עונה 9).
במקביל, הדוגמנית עדן פינס, "האחות הדיגיטלית", דיווחה על כל מה שקורה בפייסבוק, באינסטגרם, באתר ובאפליקציה של התוכנית.
בתחילה היו אמורים להיכנס 15 דיירים ביום הראשון, אבל הכניסה של אוראל אלוש – דוגמן פלאס סייז וגיי מוצהר – בוטלה, אחרי שגילה עטיפה של תרופת "ציפרלקס" ברצפת בית המלון, וחשש שייעשה בה שימוש ללא ידיעתו.
על אף היותה העונה הרגילה העשירית שהופקה לתוכנית, היא שווקה בגופי השידור השונים כ"עונה 2", שכן הייתה העונה הרגילה השנייה של התוכנית ברשת מדיה.
במהלך העונה התרחשו הבחירות לכנסת ה-23. לדיירים שרצו להצביע ניתנה האפשרות לעשות זאת, והם לוו לקלפי על ידי אנשי הפקה, שמנעו מהם מגע עם הקהל הרחב.
במרץ 2020 בניגוד לכלל המונע מן הדיירים לקבל מידע אודות המתרחש מחוץ לבית, דווחו הדיירים על התפרצות נגיף הקורונה בישראל.
זוהי הפעם השנייה בתולדות התוכנית בה דיירים מקבלים מידע כזה מהאח הגדול במצב חירום, אחרי שבפעם הקודמת זה קרה בעונה השישית, כאשר ישראל נלחמה במבצע צוק איתן.
גמר העונה התקיים ב-4 באפריל, לראשונה ללא קהל בעקבות מגפת הקורונה, והעמיד את מספר ימי העונה על 95 ימים, מה שהפך את העונה הזו לעונה הרגילה השנייה הקצרה ביותר בתולדות "האח הגדול" בישראל, אחרי העונה הרביעית (93 ימים).
חגית היימן – בת 36, רווקה, מהרצליה
ליאור דואק – בן 28, רווק, מהרצליה פיתוח
תקוה גדעון – בת 31, רווקה, מחולון
יוסי אורפלי – בן 67, נשוי +1, מתל אביב
מישל מיכייב – בת 21, בזוגיות, מרמת גן
ירדן אדרי – בת 26, רווקה, מקריית מוצקין
אדם אליוף – בן 22, רווק, מתל אביב
רונן פייגנבוים – בן 44, נשוי +3, מהוד השרון
ניר אבישי כהן – בן 38, רווק, מאלמגור
אמלי פרי – בת 34, גרושה מאורסת +3, מנתניה
גדי פניבילוב – בן 22, נשוי +1, מקריית חיים
רות אלבז – בת 31, רווקה, מתל אביב
אסיף אלקיים – בן 28, רווק, מפוריה
אודליה סוויסה – בת 34, נשואה +4, מירוחם
כפיר כהן – בן 34, רווק, מתל אביב
אלון וולקוביצקי – בן 47, רווק, מפתח תקווה
שירלי סידיק – בת 25, רווקה, מתל אביב
פול טשגיאן – בן 26, רווק, מחיפה
נועם לוי – בת 22, רווקה, מגני תקווה
בתחילת עונה זו נכנס ניר אבישי כהן, אשר עד הכניסה לבית שימש כדובר ארגון השמאל "שוברים שתיקה".
כניסה זו נחשבת ברשתות החברתיות לכניסה שנויה במחלוקת, בעקבות המאפיינים של הארגון עצמו.
ניר קיבל מהאח הגדול משימה סודית, בה היה צריך להתחזות למתנחל ימני דתי, מה שמנוגד למה שמאפיין אותו.
ביום ה-4 נכנס הפוליטיקאי וחבר הכנסת ה-20 אורן חזן לבית האח הגדול.
הוא נכנס לתקופה של שבוע בלבד.
ביום ה-12 ניסתה ירדן לתאם הדחות עם דייר אחר.
בעקבות כך נכנסה באופן אוטומטי לרשימת ההדחה.
ביום ה-12 במסגרת משימה נקבע שלאורך העונה תקוה לא תוכל להעמיד דיירים להדחה ואדם יהיה ברשימת ההדחה באופן אוטומטי.
ביום ה-26 ניסתה אמילי לתאם הדחות עם דייר אחר.
ביום ה-31, במהלך ישיבת התקציב, התרחש עימות בין אסיף וליאור.
ליאור התרגז בנוגע לאחד הפריטים שמופיעים ברשימת התקציב ושלדעתו לא אמור להיות שם, התפרץ קדימה ומחק אותו באצבעו.
אסיף, שעמד לידו, קרא לעברו ואז דחף את ידו לאחור, מה שגרם לליאור לדחוף בחזרה.
בעקבות העימות האח הגדול נתן אזהרה לאסיף וליאור.
ביום ה-43 ליאור גילה לתקווה שהעמיד להדחה את אדם ובכוונתו להמשיך כך, בעקבות כך נכנס באופן אוטומטי לרשימת ההדחה.
ביום ה-49 אלון, אחד הדיירים שנכנסו בכניסה השנייה, סיפר על אירועים שהתרחשו מחוץ לבית כמה וכמה פעמים, בעקבות כך גורש מהבית שלושה ימים לאחר שנכנס.
ביום ה-53, לראשונה בתולדות התוכנית בישראל, הדיירים שמו במעטפה שם של דייר שהם רוצים שיודח מהבית.
לאחר מכן, הדיירים שמו את התמונה בפומבי על גלגל שהסתובב בסיום הפרק.
לדיירי הבית נאמר שהדייר שהגלגל נעצר על תמונתו יודח מיידית מהבית, אלא שבפועל מדובר בהדחה מזויפת והדייר שנבחר למעשה ישהה בסוויטה וישפיע על אירועים בבית.
ביום ה-60, לראשונה בתולדות התוכנית בישראל, שלושה דיירים - יוסי, אסיף ואודליה, יצאו מהבית לנאום לפני הקהל באולפן ודיירי הבית על מנת לשכנע אותם לבחור בהם לראשות ממשלת בית האח.
בנוסף, באותו הערב התקיימה הדחה בה הועמד אסיף.
אם אסיף היה מודח, המירוץ היה ממשיך רק בין אודליה ויוסי.
בסופו של דבר, אסיף לא הודח.
ביום ה-62 (יום הבחירות), יומיים לאחר הדחתו של כפיר, שודר משדר מיוחד שבו התקיימה הדחה נוספת.
בנוסף, באותו היום דיירי הבית בחרו את ראש הממשלה שלהם ואת ראש ממשלת הבית שלהם.
ראש ממשלת הבית הנבחר הוא יוסי.
ביום ה-62, לראשונה באח הגדול, יוסי, ראש ממשלת הבית, התבקש להכריע את ההדחה בין שתי הדיירות שקיבלו את מספר הקולות הנמוך ביותר מהצופים.
לבסוף, יוסי בחר להדיח את נעם בטענה שהמתמודדת השנייה, שירלי, נמצאת בתחילתו של קשר זוגי עם אחד מדיירי הבית (אדם אליוף) והוא אינו רוצה להפריד ביניהם.
ביום ה-62, ניתנה לדיירים האפשרות לצאת בליווי צוות ההפקה מהבית לצורך הצבעה בבחירות בקלפי אליה כל אחד רשום, כדי להימנע מחשיפה לאנשים בעת השהות מחוץ לבית.
בסוף היום, האח הגדול שידר עבורם את מדגם הבחירות של "חדשות 13".
ביום ה-74, לראשונה מאז העונה השישית של "האח הגדול" בעקבות מבצע צוק איתן ב-2014, התקיימה הדחה ללא קהל וללא משפחות הדיירים, וכל זה על פי הנחיות משרד הבריאות בעקבות מגפת הקורונה.
ביום ה-95, לראשונה בתולדות התוכנית בישראל, התקיים אירוע הגמר ללא קהל.
במקום זאת, כמעין הדמיית נוכחות קהל באולפן, נראו ונשמעו ברחבי האולפן עשרות צופים מבתיהם באמצעות שידור וידאו ברשת האינטרנט.
זאת בהתאם להנחיות משרד הבריאות בעקבות התפרצות נגיף הקורונה בישראל.
משימה סודית – ביום ה-1, חילק האח הגדול 3 משימות סודיות שונות.
המשימה הראשונה היא של תקוה, בה היא צריכה להתחזות לאישה בהריון בחודש שביעי.
המשימה השנייה היא של ניר, בה הוא צריך להתחזות למתנחל דתי (דבר המנוגד לדעותיו הפוליטיות).
המשימה השלישית היא של אסיף, בה הוא צריך לדאוג שזהותם האמיתית של תקוה וניר לא תיחשף.
אם תקוה וניר יצליחו במשימות שלהם הם יזכו בחסינות מהדחה הראשונה.
בסיום המשימה הסודית הדיירים הצליחו לנחש שרק תקוה במשימה סודית ובעקבות כך רק ניר קיבל חסינות.
כיוון שתקוה לא הצליחה במשימה הסודית, אסיף נכשל במשימתו והבית לא זכה בתקציב מותרות.
הסופר הגדול – ביום ה-6, הדיירים הפכו למוצרי מאכל בסופרמרקט.
ירדן, שהתחפשה לאגוז מלך, הפכה ל"מלכת הסופר".
על הדיירים היה לנסות לרגש את ירדן ואת שאר הדיירים עם סיפור אישי.
ירדן התבקשה לבחור שני דיירים שפחות ריגשו אותה וייכנסו למתחם פגי התוקף, כשבנוסף לכך יעמדו להדחה ומוצריהם ייצאו מהתקציב השבועי.
לדוגמה: אם רונן - שהתחפש לבשר - יהפוך לפג תוקף ויועמד להדחה, הבשר ייצא מהתקציב.
באותו לילה, ארבעה דיירים פגי תוקף קיבלו משימה סודית, ובה לנסות לשים צמידי "פג תוקף" על ידיהם של הדיירים האחרים, מבלי שאלה יתעוררו.
למחרת התברר שחגית הנקניקייה הפכה למלכה בכך ששמה לירדן צמיד "פג תוקף".
בנוסף לכל אלה, הדיירים היו צריכים להתייצב בסופר כשנשמעה מנגינה מסוימת, כדי שה"נינג'ות" יבואו לנקות את הסופר; מישל החלב וליאור הקורנפלקס הפכו למבצע 1+1, ועליהם היה להישאר צמודים לאורך היום השני של המשימה.
הדיירים הסתפקו בתקציב בסיסי מהמשימה הסודית הפותחת את העונה, עם כמה קנסות.
המשימות של אורן חזן – ביום ה-11, בתום השבוע שלו בבית, אורן חזן קיבל כוח משמעותי שלא היה כמותו בעונות הקודמות: לבטל את ההדחה הראשונה של העונה.
בשביל לממש אותו, היה עליו לבצע שתי משימות: בראשונה, היה צריך לנאום כמה נאומים מבלי להיפסל, ובשנייה - לשחזר את הסלפי המפורסם שלו עם נשיא ארצות הברית דונלד טראמפ ב-2017 - הוא היה צריך לשאת איתו בובה של טראמפ ולהצטלם איתה עם מצלמות הבית ומעליהן צ'קלקות.
בכל פעם שנשמע סוף השיר "ניו יורק, ניו יורק" של פרנק סינטרה, על אורן היה לזנק אל עבר המצלמה עם הצ'קלקה המהבהבת ולשחזר את הסלפי.
בסופו של דבר, אורן לא נפסל במשימת הנאומים, ובמשימת הסלפי קיבל פסילה אחת בלבד.
הוא קיבל מעטפה ובה מספר הפסילות המותר במשימה השנייה - חמש פסילות.
אורן הצליח במשימה, יצא מהבית, ובחר להציל את אדם מהדחה, לאחר שאדם היה זה שקיבל את מספר הקולות הנמוך ביותר, והיה אמור לצאת מהבית.
משימת המתנות – ביום ה-12, בכל פעם שנשמע השיר "מתנות קטנות" על אחד מהדיירים להיכנס לחדר האח הגדול ולהעניק מתנה לאחד מדיירי הבית המחכים בסלון.
המתנות שניתנו; המתנה של ירדן - ירדן העניקה לרונן גיפט קארד בסך 250 ש"ח לשימוש אישי לשתי ישיבות התקציב הבאות.
המתנה של מישל - מישל העניקה ליעל חולצה עם שקית ג'וקים שעליה ללבוש עד תום המשימה.
המתנה של אדם - אדם העניק לתקווה קלף שאומר שלא תהיה לה זכות להעמיד דיירים להדחה עד להודעה חדשה.
המתנה של ליאור - ליאור העניק לאדם תוכי צעצוע בתוך כלוב שעליו להסתובב עימו עד תום המשימה.
המתנה של תקווה - תקווה העניקה לאדם קלף שאומר שהוא יעמוד להדחה עד להודעה חדשה.
במהלך המשימה ניתנה לדיירים "מתנה עוברת" שהעבירו בין כל דייר לפי השאלות שנשאלו.
לבסוף המתנה הגיעה לרות והייתה צריכה ללכת לחדר האח הגדול.
שם סיפר לה האח הגדול שהיא צריכה להיכנס לדלת סודית שיש בבית ושם תקבל את הפרס המגיע לה.
לאחר שמצאה את הדלת היא נכנסה וראתה שם שבהדחה הקודמת, אדם היה המודח ולא היא.
לאחר מכן המשיכו בסבב המתנות.
המתנה של רות - רות הוציאה את ניר מרשימת ההדחה והכניסה את מישל לרשימה.
המתנה של אסיף - אסיף העניק לניר עציץ שעליו לשים על הראש, עציץ זה מנע מדיירי הבית לדבר או להתייחס לניר כל עוד הוא עם העציץ על הראש.
המתנה של אמילי - אמילי העניקה לחגית קופסה ובה על חגית לשים בקופסה ולנעול בה את החפץ היקר לה ביותר בבית.
הקמת מדינת ישראל – ביום ה-19, התבקשו הדיירים לבצע משימות שונות על מנת לקבל את הקול של כל אחת מהמדינות הרוצות לתמוך במדינת ישראל בהצבעה באו"ם.
המשימה הסודית הייתה שעל תקווה, ירדן ויוסי, לאכול את כל האוכל המוגש להם בחדר הצמוד לחדר האח הגדול על מנת לקבל את ההצבעה של אותה מדינה.
בכל מדינה הם קיבלו את האוכל שבאותה מדינה אוכלים.
המדינה הראשונה שהיו צריכים לשכנע היא פרו.
על כל הדיירים היה לחייך בכל פעם שנשמעת קריאה לחייך.
במהלך המשימה כאשר הדיירים חייכו הושמעו קטעים שריגשו את הדיירים עד מאוד.
הדיירים היו צריכים לבצע את השיר "שבט אחים ואחיות" בסינית.
במדינה זו היו צריכים הדיירים להחזיק דגם דמה למגדל פיזה.
במדינה זו היו צריכים הדיירים להחליט האם הנשים בבית יצטרכו לוותר על זכותן להעמיד להדחה.
הדיירים עברו את המשימה לאחר שתקווה, ירדן ויוסי סיימו לאכול את כל האוכלים שניתנו להם במהלך המשימה על ידי המדינות השונות.
משימת שעון הלילה – ביום ה-26, על הדיירים היה להישאר ערים כל הלילה ולתפעל את השעון הדיגיטלי המדומה שהיה בחצר.
במהלך הלילה הדיירים היו צריכים לשנות את השעון על פי השעה המדויקת ועקב הקושי ניתנו לדיירים משימות בהן הם יכולים להרוויח דקות ולצמצם את הפער בין הזמן המדויק לבין הזמן שהם עשו.
לאחר קיזוז הדקות הנוספות, עברו הדיירים את המשימה.
חתולי הבית וחתולי הרחוב – ביום ה-33, התחלקו הדיירים לשתי קבוצות.
על כל קבוצה היה למחזר כמה שיותר דברים בזמן הניתן להם.
כל קבוצה שזכתה במרב הנקודות, זכתה גם בפרס נוסף.
במהלך המשימה, לאחר שזכו חתולי הבית במשימת המחזור, הם קיבלו אפשרות לשאול שלושה מחתולי הרחוב שאלות נבחרות מבלי שחתולי הרחוב ידעו שזה הם.
לאחר חישוב כל הנקודות שנצברו, חתולי הבית זכו במשימה וקיבלו תקציב מותרות.
אך הם החליטו לוותר עליו מכיוון שלא רצו לקבל יותר מחתולי הרחוב.
ולכן החליטו לפנות לאח הגדול ונקבע שכל הבית יהיה בתקציב בסיסי.
משימת הטלפון – ביום ה-40, היו צריכים הדיירים לענות לטלפון ולהשלים את המשימות שנדרשו מהם.
בכל שיחה יכלו הדיירים להביא כסף לתקציב או להוריד.
החדשים מול הוותיקים – ביום ה-47, היו צריכים הדיירים הוותיקים לנצח את הדיירים החדשים וההפך על מנת לצאת מרשימת ההדחה להכניס דייר חדש/ותיק לרשימה.
במהלך המשימה ניתנו לדיירים משימות אשר תרמו כסף לתקציבם השבועי.
משימת הבובות – ביום ה-54, התחלקו הדיירים לבובות ומפעילים.
המספרת של הסיפורים הייתה חגית.
במהלך המשימה הועלו הצגות של חלק מהבובות על שיחות שהתקיימו בבית.
לאחר ההצגה הראשונה החליט אסיף שמשימה זו אינה מוסרית והחליט לא להיות בה ועל כך נקנסו הדיירים ב-500 ש"ח.
האח בוחר – ביום ה-61, יצאו מהבית אל הקהל בחוץ, אודליה, יוסי ואסיף בכדי לנאום את נאומם לראשות הבית.
לאחר נאומם התבצעה הצבעה דמוקרטית ובה יוסי קיבל את מרב הקולות ונהיה ראש הבית ועקב כך גם זכה בחסינות שבועית מהדחה.
משימת הקפה – ביום ה-68, במשימה זו היו צריכים הדיירים לעלות למתקן מעוצב כקפה ולהצליח להיכנס לכוס הקפה הגדולה ולספוג כמה שיותר קפה.
הדיירים היו צריכים להשיג 17 סנטימטר של מי קפה אך הצליחו רק 16 ולכן נכשלו במשימה ולא זכו בתקציב מותרות.
משימת הגוף – ביום ה-75, במסגרת משימה זו, הדיירים התחלקו; גדי נהיה כדורית דם אדומה, יוסי ואודליה נהיו פרופסורים של הגוף ושאר הדיירים נהיו כדוריות דם לבנות.
גדי היה צריך לשרת את הפרופסורים ובכך לצבור כמה שיותר צעדים בכדי להשיג כסף לתקציב.
שירלי, תקווה, ניר, אסיף ופול היו צריכים לנחש איזה משפט נכתב עליהם על ידי הצופים.
הפרופסורים היו צריכים לנחש איזה מנה שייכת לאיזה דייר, לאחר שניחשו, פול, גדי, אסיף ואדם היו צריכים לאכול את המנה, אך לפני שהספיקו, טחנו להם את המנות והם היו צריכים לשתות את המנות כשייק.
משימה נוספת שהפרופסורים היו צריכים לנחש, היא מי הדמות שנמצאת בלב הבית (כלומר חדר האח הגדול), הם צדקו וניר ואימו נפגשו.
הפרופסורים אודליה ויוסי היו צריכים לבחור מי הדייר העצבני ביותר בבית ובחרו בליאור.
ליאור קיבל חליפה שגרמה לו להתחשמל כל פעם שקורה משהו שמעצבן אותו.
היה עליו לנחש איזה דבר גורם לו לעצבים בגוף ולאחר המון התחשמלויות גילה שהדברים שגרמו לו לעצבים הם כאשר שירלי ואדם מתקרבים וכאשר אודליה שרה.
בסופה של המשימה עלתה שאלה לפרופסורים, האם לקבל תקציב מותרות, או לקבל תמונות של משפחות הדיירים.
בסופו של דבר החליטו לקבל תקציב מותרות.
משימה בלי האח הגדול – ביום ה-82, קריינו אורן חזן, ציפי שביט, ניקי גולדשטיין, דנה אינטרנשיונל, רד בנד וליאור סושרד במקום האח הגדול.
חדשות האח – ביום ה-89, דיירי הבית הנחו תוכניות בתוך הבית לשאר דיירי הבית.
התוכניות ששודרו היו: "חדשות האח" (אסיף וירדן), "במטבח של האח" (אדם, תקווה, יוסי, אודליה ואסיף), "חדשות האח 2" (תקווה, אסיף, ליאור, ירדן), "שאלות בכנות" (ניר, אסיף, גדי, תקווה, יוסי), "סיסטרס" (ירדן ותקווה), "חדשות האח סיכום" (אסיף וירדן).
המראה – ביום ה-94, כל דיירי הבית ראו את תעודת הזהות שלהם, קיבלו מסר מבחוץ וקיבלו מתנה סמלית.
זוהי הייתה המשימה האחרונה בעונה.
+תוצאות המשימותמשימה\תוצאהתקציב מותרותתקציב בסיסימשימה סודיתXהסופר הגדולXהמשימות של אורן חזןVמשימת המתנותVהקמת מדינת ישראלVשעון הלילהVחתולי הבית וחתולי הרחובXמשימת הטלפוןVהחדשים מול הוותיקיםVתיאטרון הבובותVמשימת הקפהXמשימת הגוףV
האחווה הסטודנטיאלית הגאה היא התארגנות סטודנטיאלית להט"בית הפועלת בכ-30 קמפוסים אקדמאיים בישראל במסגרת תאים סטודנטיאלים.
האחווה משותפת לאגודה למען הלהט"ב, התאחדות הסטודנטים והסטודנטיות בישראל ופר"ח.
נכון לשנת 2021 צוות האחווה מונה כ-60 מלגאים וארבעה שכירים אשר מקיימים את הפעילות ברחבי הארץ.
הצוות מורכב מסטודנטיות וסטודנטים במוסדות להשכלה גבוהה אשר מוכרים על ידי המל"ג.
עד שנת 2014, התקיימו ברחבי המוסדות האקדמיים בישראל מגוון התארגנויות סטודנטיאליות של קהילת הלהט"ב.
בשנת 2010 הקימו מחדש ארז וינר ומתן בן יוסף את התא גאה באוניברסיטת תל אביב.
לאחר כשלוש שנות פעילות, יצרו המנחים קשר עם תאים נוספים ברחבי הארץ, התא הגאה במכללת תל-חי, התא הגאה במכללת ספיר, סגול - קבוצה להט"בית של סניף באר שבע והדרום של אגודת הלהט"ב והתא הגאה בחיפה.
את הרעיון להקמת ארגון ארצי הגה אורון רז שהיה רכז התא הגאה בחיפה.
וינר ובן יוסף יצרו קשר עם אגודת הלהט"ב והתאחדות הסטודנטים.
התאחדות הסטודנטים בניהול ראשי תאי אופק של מפלגת העבודה, פנתה לאגודה הלהט"ב והציעה מחדש את מלגות עוצמה, שניתנו לסטודנטים הנותנים עזרה בלימודים לבני-נוער להט"בים בסיכון.
לאחר מספר פגישות נוצרה הנהגה משולשת בראשות ארז וינר, מתן בן יוסף ולוטם קורן מנחת התא הגאה במכללת תל-חי, למה שיהפוך לאחווה הגאה.
בספטמבר 2014 נערך סמינר הדרכה ראשון ל-15 אנשים שעתידים להקים תאים גאים ברחבי הארץ.
שם הארגון התקבל כחצי שנה לאחר תחילת הפעילות ולקראת הסמינר הארצי הראשון של האחווה.
רק בשנה השנייה התאים השונים החלו גם הם להיקרא "אחוות".
פעילות האחווה היא ארצית ומנוהלת על ידי סניף ארצי שעובד תחת מסגרת ארגונית של התאחדות הסטודנטים ולאגודה למען הלהט"ב.
סניפי האחווה מחולקים לאזורים המרוכזים ביחד, ובכל קמפוס תא נפרד.
הפעילות מנוהלת על ידי מתנדבים ורכזים הממומנים במלגות.
נמצא כי כמחצית מהסטודנטים מהקהילה הגאה אינם חשים ביטחון במוסד הלימודים, אינם חושפים את זהותם המינית והמגדרית במסגרת הלימודים (60%) וכן חשופים בשיעורים של יותר מ-26% להטרדות מיניות במסגרת הלימודים.
מחקרים שנערכו במוסדות להשכלה גבוהה בחו"ל מראים כי לאקלים ולתרבות ארגונית במוסדות להשכלה גבוהה יש השפעה גדולה לתרומה להישגים של סטודנטים, ליצירתיות ולקידום מטרות ההשכלה הגבוהה.
על פי אותם המחקרים אקלים מיטבי יכלול גם יצירה של סביבה בה מתקיים גיוון של סטודנטים ושל מרצים, בין היתר מבחינת זהות מגדרית ונטייה מינית.
מוסדות להשכלה גבוהה מהווים שלב קריטי בגיבוש הזהות של צעירים – לקשרים שצעיר יוצר עם קבוצת השווים ישנה משמעות מכרעת בגיבוש הזהות הגאה שלו ובביצוע סינתזה עם שאר הזהויות שלו.
על כן, האחווה פועלת ליצירת חיבור בין הזהות הגאה, הזהות המקצועית (הדיסציפלינה הנלמדת) והזהות האזרחית (המעורבות החברתית הנדרשת מכל פרט בחברה).
בכל מוסד קיימת קהילה אשר נפגשת במתכונת המתאימה לאופיו של מוסד הלימודים בו היא פועלת.
מרבית הקהילות נפגשות אחת לשבוע ופועלות כקהילות חברתיות ומשימתיות.
במהלך המפגשים המשתתפים זוכים לקבוצת שייכות ונהנים מפעילות חברתית לצד עיסוק בנושאים שונים, כמו זהות גאה, זכויות להט"ב, מנהיגות, מעורבות חברתית, מגדר, זכויות נשים, מודלים להקמת משפחה, קהילות בחברה הישראלית ועוד.
עם הפרויקטים שהאחווה מקיימת נמנים:
כנסים וימי עיון בנושאים הנוגעים לתחומי הלימוד - חינוך בראי להט"בי במכללות לחינוך, מודלים של משפחות בלימודי עבודה סוציאלית, שיווק לקהילה הגאה בלימודי תקשורת.
פרויקטים ואירועים ייחודיים להעלאת המודעות בנושאים הנוגעים לקהילה הגאה - תערוכות, הוצאה לאור של עיתונים קווירים, כתיבת מערכי פעילות להתנסויות בהוראה, קיום שולחנות עגולים, ציון יום ההבנ"ה ואירועי גאווה.
פרויקטים שמטרתם לקדם מרחב בטוח בתוך מוסדות הלימוד - הכשרות לסגל ההוראה ולסגל המנהלי, הגדרת שירותים לא ממוגדרים, הגברת השילוב של תכנים להט"בים בתוכניות הלימוד.
פרויקט קש"ת - רשת קהילות מגורים גאות
קשת היא רשת קהילות צעירים גאות שמטרתה לעודד התיישבות של חברי וחברות הקהילה הגאה בפריפריה הגאוגרפית והחברתית של מדינת ישראל.
רבים מחברי וחברות הקהילה הגאה עוזבים את סביבת המגורים שלהם מיד עם סיום התואר לסביבות מגורים הנחשבות לנוחות יותר עבור הקהילה הגאה.
קהילות קשת יוצרות מרכזים להט"בים מעורבים ומעורים בשכונה, אשר משפרות את האקלים עבור הקהילה הגאה.
הסטודנטים והסטודנטיות עתידים לקבל ליווי, כיחידים וכקבוצה לאחר סיום התואר, על מנת שיוכלו להמשיך להשפיע ולהיטמע במרקם החיים המקומי.
בשנת הפעילות תשפ"א הוקמה בבאר שבע קהילת המגורים הסטודנטיאלית הגאה הראשונה.
בשנת תשפ"ב הפרויקט התרחב גם לכפר סבא.
"קמפוס בטוח" הוא תו שניתן למוסדות לימוד אשר מקיימים תנאים של מרחב בטוח.
קידום ערכים של סובלנות, קבלת האחר ושוויון באמצעות שיח חיובי, סבלני ומכיל כלפי הקהילה.
יצירת סביבה חינוכית בטוחה ומכילה לסטודנטים גאים שתאפשר להם לממש את הפוטנציאל האקדמי שלהם.
עידוד יזמות ועשייה חברתית סטודנטיאלית גאה במוסדות האקדמיים ומחוצה להם.
האחווה הסטודנטיאלית הגאה מפעילה פורומים מקצועיים-גאים בשיתוף ארגוני הקהילה הגאה.
מטרות הפורומים הן לחזק את הזיקה בין הזהות המקצועיתֿ, אותה רוכשים הסטודנטים במהלך לימודיהם, לבין הזהות הגאה.
כל פורום מהווה קהילה מקצועית-גאה כקרקע פורייה להתפתחות מקצועית וכמקור להנחלה וביסוס ידע אקדמי הנוגע לקהילה הגאה ורלוונטי למקצועות הלימוד בקרב כלל הסטודנטים והסטודנטיות באקדמיה הישראלית.
הפורום הסטודנטיאלי הגאה למקצועות הרפואה – פועל להעלאת המודעות בקרב סטודנטים למקצועות הבריאות לסוגיות ברפואת להט"ב וכן להנגשת מידע רפואי חיוני לסטודנטים מהקהילה הגאה.
פועל בשיתוף פעולה עם החברה לרפואת להט"ב.
הפורום הסטודנטיאלי הגאה למקצועות הטיפול – עוסק בייחודיות הטיפול עם אוכלוסיית הלהט"ב במטרה לקדם את רווחת הפונים על ידי התאמת המענים הרלוונטיים לצורכי אוכלוסייה זו ברחבי הארץ.
מטרות הפורום הן הגברת השיח המקצועי בנושא, עידוד מחקר והטמעת ידע להט"בי במוסדות האקדמיים וכן הכשרת סטודנטים לעו"ס להתמודדות ולעיסוק עם סוגיות אלו.
הפורום הסטודנטיאלי למשפט ולהט"ב - בשנת 2024, הוקמה תוכנית "לבנדר", להכשרת סטודנטים וסטודנטיות בתחום של משפט ולהט"ב, בין תיאוריה לפרקטיקה.
תוכנית 'לבנדר' הוקמה כדי להוות מסגרת לסטודנטים וסטודנטיות למשפטים להעמיק בסוגיות משפטיות הנוגעות לקהילה הגאה, ליצור רשת של סטודנטים ואנשי מקצוע בתחום, וליצור חממה לעשייה חברתית.
הפורום הסטודנטיאלי למקצועות החינוך – פועל להעלאת המודעות בקרב סטודנטים לחשיבות העיסוק בסוגיות הנוגעות לקהילה הגאה בתחום החינוך.
כמו כן, הפורום פועל למען חיזוק הקשר בין הזהות הגאה והזהות המקצועית של הסטודנטים כאנשי חינוך.
פורום פוליטי - קורס להכשרת פעילים ופעילות חברתיים (פעל בשנת תש"פ) – קורס בשיתוף עם "תשתית", בית הספר ליזמות חברתית של תנועת ישראל חופשית.
במהלך הקורס המשתתפים רוכשים כלים למעורבות חברתית.
קבוצות שייכות לסטודנטים המתמודדים עם שוליות מרובה – האחווה הסטודנטיאלית הגאה מפעילה קבוצות שייכות ייחודיות אשר מטרותיהן להוות קבוצות להט"ביות בעלות מאפיינים וצרכים דומים.
הקבוצות מספקות הזדמנות לאנשים עם זהויות המתמודדות עם שוליות כפולה בקהילה הגאה להיפגש ולשתף פעולה.
הקבוצות מקדמות את המודעות למענים הייחודיים של הקהילה ומהוות קהילה תומכת, מרחב הזדמנויות ללמידה והעצמה, וכן הזדמנות לפעול לשינוי חברתי.
נכון לשנת 2024, האחווה מפעילה את האחווה הסטודנטיאלית הערבית הגאה בשיתוף בית אל מם וכן את האחווה הסטודנטיאלית הטרנסית בשיתוף המרכז הטרנסי.
קורס להכשרת פעילים ופעילות חברתיים – קורס בשיתוף עם "תשתית", בית הספר ליזמות חברתית של תנועת ישראל חופשית.
סמינר ארצי – אירוע שנתי הנערך בחודש אפריל מאז 2016 בהשתתפות כ-200 סטודנטים מכל הארץ.
בסמינר המשתתפים עוברים תכנים הנוגעים לזהות הגאה, מנהיגות, אקטיביזם ומעורבות חברתית ולזהות המקצועית.
אירועים לציון חגים ומועדים – האחווה שמה דגש על יצירת אירועים אלטרנטיביים לתרבות הבילויים בקהילה הגאה אשר שמים דגש על המרחב הבטוח ועל פלטפורמות לשיח ולהכרות.
בין האירועים מסיבת חנוכה, מסיבת פורים, מימונה, ל"ג בעומר.
האח הגדול עונה 11 היא העונה האחת עשרה של תוכנית המציאות הישראלית "האח הגדול", והעונה הרביעית (כולל עונות ה-VIP) של התוכנית במצטבר שמשודרת ברשת 13. העונה שודרה החל מ-5 בדצמבר 2020. הגמר נערך ב-22 במרץ 2021, ובסופו ניצחה הדיירת זהבה בן.
זאת העונה הרגילה מספר אחת עשרה במצטבר והעונה השלישית הרגילה ברשת 13. אומנם העונה מוגדרת כרגילה, אך בפעם הראשונה בתוכנית נכנסו לבית "האח הגדול" חצי דיירים מפורסמים וחצי דיירים אנונימיים.
על אף היותה העונה הרגילה האחת עשרה שהופקה לתוכנית, היא משווקת בגופי השידור השונים בתור "עונה 3", בהתאם להיותה העונה הרגילה השלישית של התוכנית במסגרת הזכיינית "רשת".
בתפקיד "האחות הדיגיטלית" ("הדיירת בר זוהר"), הוחלפה עדן פינס באביבית בר זוהר, דיירת "האח הגדול" בעברה.
מספר ימים לפני עליית העונה, טענה הדוגמנית מולו ארגה, ישראלית יוצאת אתיופיה, שחוותה אפליה בליהוק דיירי הבית לעונה הנוכחית.
לטענת ארגה נאמר לה כי בעונה הנוכחית לא ילוהקו בני העדה האתיופית כדי לא להטות את הניצחון.
דבריה גרמו לסערה ברשתות החברתיות.
הפקת התוכנית אישרה שארגה הגיעה לאודישן לעונה הנוכחית (וגם לעונה הקודמת) אך לא עברה אותו ללא קשר למוצאה, והכחישה את הדברים שיוחסו להפקה.
עונה זאת מתרחשת במהלך מגפת הקורונה בישראל.
בפעם הראשונה משתתפי התוכנית נדרשו להיות שבועיים בבידוד, ולא במשך יומיים עד שלושה ימים כמו בעונות קודמות.
את השבוע הראשון של הבידוד עשו המשתתפים בביתם הפרטי, ושבוע נוסף בבית המלון מטעם ההפקה.
בנוסף כל הדיירים עברו בדיקת קורונה טרם הכניסה לבידוד.
גם בהפקת התוכנית נקטו צעדים כמו דרישת בידוד מהעובדים שיבואו במגע עם הדיירים, עבודה לפי קפסולות, והקפדה על חיטוי ומדידת חום.
שינוי נוסף יהיה בכמות האורחים שיכנסו לתוך הבית שתצטמצם משמעותית.
העונה מתקיימת ללא קהל בעקבות מגפת הקורונה, בדומה לעונה הקודמת.
בפעם השנייה בתוכנית אירוע הכניסה פוצל לשניים (מחציתם מפורסמים ביום הכניסה הראשון, ומחציתם השנייה אנונימיים ביום הכניסה השני), כאשר הפעם הראשונה הייתה בעונה התשיעית.
אירוע הכניסה הראשון שודר ב-5 בדצמבר 2020.
אירוע הגמר התקיים ב-22 במרץ 2021, יום אחד לפני יום הבחירות לכנסת העשרים וארבע, בנוכחות קהל תחת מגבלות הקורונה לראשונה מאז העונה הקודמת, שהסתיימה בגמר ללא קהל פיזי.
לגמר זה הגיעו בפעם הראשונה בפורמט שישה דיירים, ולא חמישה כמקובל ברוב העונות.
בגמר זה זכתה זהבה בן.
בית האח הגדול בקריית התקשורת נווה אילן עוצב מחדש גם בעונה זאת.
את הבית עיצב שימרי גל נובק, שעיצב את הבית גם בעונה הקודמת.
הבית עוצב בסגנון סרטי פדרו אלמודובר שמתאפיינים בצבעוניות עזה.
רשימת 24 הדיירים שנכנסו לבית האח הגדול לפי סדר כניסתם:
דיירים שנכנסו בכניסה הראשונה (ערב הידוענים)
יחזקאל "בגדדי" צור – בן 65, נשוי +2, מרחובות
ליאור כלפון – בן 47, נשוי +4, מבנימינה-גבעת עדה, קומיקאי
גל גברעם – בת 19, רווקה, מנתניה, אושיית רשת
שולה זקן – בת 63, נשואה +3, מירושלים, מזכירתו וראש לשכתו של אהוד אולמרט
דרור קונטנטו – בן 34, גרוש +1 בזוגיות, מיפו, מעצב אופנה
יונתן "ג'וזי" זירה – בן 33, רווק, מתל אביב, די ג'יי
קארין עליה – בת 22, רווקה, מקריית גת, מלכת היופי לשנת 2016
רמי ורד – בן 57, גרוש +3, מפתח תקווה, סטנדאפיסט
מור לרמן – בת 32, בזוגיות, מרמת גן, עורכת דין
זהבה בן – בת 52, גרושה +1, מראשון לציון, זמרת
דיירים שנכנסו בכניסה הראשונה (ערב האנונימים)
אילון אקון – בן 31, נשוי, מהרצליה
ימית אברמוב – בת 38, נשואה +2, מירושלים
לינור סביניק – בת 25, גרושה, מאזור
תום חיימוב – בן 33, רווק, מתל אביב
דייוויד דימוס – בן 36, רווק, מאילת
אלימלך קשתי – בן 36, גרוש בשנית +2, מתל אביב
יהודה יצחקוב – בן 31, רווק, מחולון
רונית לוי – בת 50, גרושה +2, מעפולה
דלית דוידוב – בת 37, נשואה +2, מחולון
דניאל לוין – בן 32, רווק, מתל אביב
אלמוג חדד – בת 25, רווקה, מראשון לציון
נועה יונני – בת 31, רווקה, מתל אביב, כוכבת ריאליטי
ביום ה-3 (יום לאחר כניסת הדיירים השנייה) פורסם שנגד אלימלך קשתי (אחד הדיירים) הוגש כתב אישום בחודש נובמבר (וגם נגד אחיו טום קשתי) על תקיפת מאבטח קשיש, מקרה שתועד במצלמות אבטחה.
בנוסף פורסם ששלושה ימים לפני כניסתו של אלימלך אל הבית, הגישה פרקליטתו בקשה על היעדרותו העתידית, והדיון המשפטי נדחה לינואר.
הפרסום גרם לסערה ברשתות החברתיות ויצרה מחאה שמטרתה לגרש את אלימלך מבית האח הגדול.
אל המאבק הצטרפו גם מפורסמים שונים כמו: לוסי אהריש, אסיף אלקיים, דנית גרינברג, שני גולדשטיין, מאיה ורטהיימר, נעמה קסרי ועוד.
יום לאחר הפרסום הודיעה חברת "שטראוס" שתחדול לפרסם במהלך התוכנית בעקבות המקרה עד שלא תקבל הבהרות על עתידו של אלימלך בתוכנית.
יום למחרת הצטרפה גם חברת "ביטוח ישיר" לקריאה זאת.
כתוצאה מכך, התכנסה ועדת האתיקה של רשת 13 לדון על הנושא והחליטה שאלימלך יעזוב את התוכנית עוד באותו לילה (היום ה-5 לתוכנית).
בין הלילה של היום ה-34 ליום ה-35 התרחש עימות בין יהודה לרמי, לאחר שרמי הוסיף אותו לרשימת ההדחה השבועית.